**ҮЙЛ АЖИЛЛАГААНЫ СТРАТЕГИЙН ЗОРИЛТ, ЗОРИЛГО, ТЭРГҮҮЛЭХ ЧИГЛЭЛ БОЛОН ТЭДГЭЭРИЙН ХҮРЭЭНД АВЧ ХЭРЭГЖҮҮЛЭХ АРГА ХЭМЖЭЭ, ҮР ДҮН**

Улс орны хөгжлийн стратеги, чиг хандлагад нийцүүлэн орон нутгийн нийгэм, эдийн засгийн аюулгүй байдлыг хангаж, экспортыг нэмэгдүүлж, үндэсний үйлдвэрлэлийг хөгжүүлэхэд стандартчилал, хэмжил зүй, тохирлын үнэлгээ, сорьцын хяналтын бодлогоор дэмжлэг үзүүлэхэд оршино.

**Зорилго, зорилт.**Стандарт, хэмжил зүйн газрын стратеги төлөвлөгөөний зорилго нь “Алсын хараа-2050” Монгол Улсын урт хугацааны хөгжлийн бодлого, Монгол Улсыг хөгжүүлэх таван жилийн үндсэн чиглэл, Монгол улсын Засгийн 2020-2024 оны үйл ажиллагааны хөтөлбөр, Стандартчилал, хэмжил зүй, тохирлын үнэлгээний чиглэлээр гарсан бодлого, хөтөлбөр, төлөвлөгөөг хэрэгжүүлэх үйл ажиллагааг зохион байгуулах, зохицуулах, тогтолцоог бэхжүүлэхэд оршино.

**Уг зорилгод хүрэхийн тулд дараах зорилтыг дэвшүүлж, төлөвлөгөөнд  
тусгалаа. Үүнд:**

- Стандартчилал, хэмжил зүй, тохирлын үнэлгээний үйл ажиллагаанд тулгамдаж буй асуудалд үнэлэлт, дүгнэлт өгөх, дүн шинжилгээ хийх;  
- Хуулиар олгосон чиг үүрэг, эрх хэмжээний хамрах хүрээг тодорхойлох мандатын шинжилгээ хийх, ерөнхий чиг үүрэг, үндсэн чиг үүрэг, дэд чиг үүргийг нарийвчлан тодорхойлох;  
- Өнөөгийн байдалд SWOT шинжилгээ хийж давуу болон сул талуудыг тодорхойлох, эрэмбэлэх;  
- Стратегийн зорилго, зорилт, уялдаа холбоо, нийтлэг асуудлыг судлах, хүрэх үр дүнг тооцох;  
- Төлөвлөгөөний хэрэгжилтийг хангахад оролцогч талуудын үйл ажиллагааны үялдааг хангах;

**Стратеги төлөвлөгөө боловсруулахад баримталсан зарчим.**

Төлөвлөгөөг “УХААЛАГ” буюу зорилго тодорхой байх, “ХЭМЖИЖ БОЛОХУЙЦ” байх, “ХҮРЧ БОЛОХУЙЦ” байх, “БОДИТОЙ” байх, “ЦАГ ХУГАЦААТАЙ” байхаар боловсруулах зарчмыг баримталсан.

**Хамрах хүрээ.**Монгол Улсын хэмжээнд стандартчилал, тохирлын үнэлгээ, хэмжил зүй болон сорьцын хяналтын үйл ажиллагааг нэгдмэл байдлаар төлөвлөн 2021-2024 онуудад хэрэгжүүлэхээр төлөвлөсөн болно.

**Хүрэх үр дүн.**Стратеги төлөвлөгөө амжилттай хэрэгжсэнээр стандартчилал, хэмжил зүй, тохирлын үнэлгээний үйл ажиллагаа олон улсад хүлээн зөвшөөрөгдсөн, мэргэшсэн, чадварлаг хүний нөөц бүрэлдэн, цахим засаглалыг хөгжүүлэх замаар нийгэм, эдийн засгийн өсөлтийг дэмжинэ.